ΚΑΤΕΠΕΙΓΟΝ

Πληροφορίες: Ελ. Μπαρμπαλιά

Αθήνα:08.10.2014

Αρ. Πρωτ.: 4081

**Προς: κ. Κοκκόρη, Γεν. Γραμματέα Κοινωνικών Ασφαλίσεων & Πρόεδρο Επιστημονικής Επιτροπής του άρθρου 7 του ν. 3863/2010**

**ΚΟΙΝ:**

-Μέλη Ειδικής Επιστημονικής Επιτροπής άρθρου 7 ν. 3863/2010

-Υποδιοικητή ΙΚΑ κ. Δ. Πατσούρη

-Διεύθυνση Αναπηρίας και Ι.Ε. ΙΚΑ, Προϊσταμένη κ. Ελ. Νιαρχάκου

-Φορείς - Μέλη Ε.Σ.Α.μεΑ.

**Θέμα: «Η Ε.Σ.Α.μεΑ. αιτείται την ενημέρωσή της επί των ενεργειών της ως άνω επιτροπής, σύμφωνα με τις αποφάσεις της 6ης συνεδρίασής της στις 12.9.2014»**

***Κύριε Γενικέ*,**

**Η Ε.Σ.Α.μεΑ.** από τη θέση του θεσμικού εκπροσώπου των ατόμων με αναπηρία και των οικογενειών τους στην Ειδική Επιστημονική Επιτροπή του άρθρου 7 του ν. 3863/2010 **αιτείται την επίσημη και πλήρη ενημέρωση της για τις ενέργειές στις οποίες έχετε προβεί με την ιδιότητα του Προέδρου της εν λόγω Επιτροπής, προκειμένου να υλοποιηθούν οι αποφάσεις της 6ης συνεδρίασης που πραγματοποιήθηκε στις 12.9.2014.**

Στην 6η συνεδρίαση της Ειδικής Επιστημονικής Επιτροπής του άρθρου 7 του ν. 3863/2010 που έλαβε χώρα στις 12 Σεπτεμβρίου 2014, σε ότι αφορά την τροποποίηση του Ε.Π.Π.Α. ως προς τη σταδιοποίηση ασθενών πασχόντων από ΗIV λοίμωξη - «Σύνδρομο Επίκτητης Ανοσολογικής Ανεπάρκειας (AIDS)» - 2ο θέμα ημερήσιας διάταξης της ανωτέρω συνεδρίασης- αποφασίσ τηκε να ζητηθεί εγγράφως από αρμόδιους επιστημονικούς φορείς όπως η Ελληνική Εταιρεία για τη Μελέτη και Αντιμετώπιση του AIDS και η εμπεριστατωμένη και αιτιολογημένη πρόταση τους επί του θέματος.

Μετά από αναβολή του 3ου θέματος της ημερήσιας διάταξης της 6ης συνεδρίασης εκκρεμεί η εξέταση αιτημάτων που έχουν κατατεθεί από την Ε.Σ.Α.μεΑ. και τους φορείς μέλη της ή και μεμονωμένους πολίτες με αναπηρία ή χρόνια πάθηση για την ένταξη νέων παθήσεων στον Ε.Π.Π.Π.Α και τη συμπλήρωση του Πίνακα των 43 μη αναστρέψιμων παθήσεων. Για το πλήθος των αιτημάτων που έχουν κατατεθεί αναμένεται η εισήγηση της Διεύθυνσης Αναπηρίας του ΙΚΑ σύμφωνα με το άρθρο 28 του ν. 4038/2012.

**Επισημαίνουμε ότι τα αιτήματα αυτά έχουν συσσωρευτεί σε βάθος χρόνου επιφέροντας σοβαρά προβλήματα στη διαδικασία της πιστοποίησης και αξιολόγησης των ατόμων με αναπηρία από τα ΚΕΠΑ και συνεπώς και στην κοινωνική και οικονομική ζωή των τελευταίων.**

***Κύριε Γενικέ,***

Αναμένουμε την άμεση και πλήρη ενημέρωσή μας επί των συντονισμένων ενεργειών σας για την άμεση σύγκληση της 7ης συνεδρίασης σύμφωνα με την απόφαση των μελών της στη συνεδρίαση της 12ης Σεπτεμβρίου 2014.

**Με εκτίμηση**

**Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ**

**Ι. ΒΑΡΔΑΚΑΣΤΑΝΗΣ ΧΡ. ΝΑΣΤΑΣ**